Eda - Agencija za razvoj preduzeća, Banja Luka objavljuje:

**Javni poziv za izražavanje interesa za podršku u uvođenju inovacija u okviru projekta**

***READy* - *Resource Efficiency Advanced by Digitalization in Manufacturing SMEs***

1. **O PROJEKTU**

Projekat *READy – Unapređenje efikasnosti resursa naprednom digitalizacijom u proizvodnim malim i srednjim preduzećima (READy)* je usmjeren na ubrzavanje tehnološke transformacije proizvodnih malih i srednjih preduzeća (MSP) podrškom kroz partnerstvo kompetentnih i inovaciono orijentisanih privatnih i javnih aktera iz različitih sektora, koji koncentrišu svoje ključne resurse na pilotiranje digitalnih tehnologija za transformaciju industrijskih MSP ka pametnijoj, zelenijoj i efikasnijoj proizvodnji u skladu sa najnovijim politikama Evropske unije. Projekat je usmjeren na primjenu digitalnih tehnologija za efikasno korištenje resursa u proizvodnim MSP. Projekat obuhvata: razvoj programa obuke; razvoj modela digitalne i energetske spremnosti za proizvodne MSP; primjenu senzorske tehnologije za praćenje energetskih sistema testiranu i pilotiranu u proizvodnim MSP; inovacije "najbližeg mogućeg" za READy (unapređenje efikasnosti resursa naprednom digitalizacijom) strateški i tehnički pripremljenih za proizvodne MSP; regionalni transfer tehnologije i dobre prakse READy-ja kroz dijeljenje i promociju; partnerstvo za READy između industrije, akademije i organizacija podrške.

Period implementacije READy je od 15. oktobra 2023. godine do 14. avgusta 2024. godine. Partneri su: Elektrotehnički fakultet Univerziteta u Banjoj Luci i Savjet stranih investitora u BiH. Projekat READy je podržan u okviru projekta “Inovacije i digitalizacija malih i srednjih preduzeća u Bosni i Hercegovini/EU4DigitalSME” kojeg sufinansiraju Evropska unija i Savezno ministarstvo za ekonomsku saradnju i razvoj Savezne Republike Njemačke (BMZ), a implementira Deutsche Gesellschaft für Internationale Zusammenarbeit (GIZ) GmbH.

1. **PREDMET JAVNOG POZIVA**

Predmet javnog poziva je pružanje podrške zainteresovanim **privrednim društvima iz kategorije MSP** **u BiH u privatnom vlasništvu[[1]](#footnote-1)**, sa ciljem unapređenja energetskog menadžmenta uvođenjem digitalnih rješenja.

* 1. **Vrsta podrške**

U okviru ovog javnog poziva, podrška će biti obezbijeđena u nabavci senzorske opreme i savjetodavne podrške u uvođenju digitalnih rješenja u oblasti energetskog menadžmenta.

* 1. **Period implementacije**

Tehnička podrška će biti pružana tokom trajanja projekta, s tim da sve aktivnosti trebaju biti okončane do kraja juna 2024. godine.

1. **KORISNICI PODRŠKE**

Prijave na ovaj javni poziv **mogu podnijeti** MSP koja ispunjavaju sljedeće uslove:

1. Da su registrovana u organizacionom obliku privrednog društva,
2. Da pripadaju kategoriji MSP,
3. Da posluju u proizvodnom sektoru,
4. Da imaju sjedište poslovanja u BiH,
5. Da su spremni finansirati dio aktivnosti u okviru navedenih vrsta podrške.

Prijave na ovaj javni poziv **ne mogu podnijeti** MSP koji su registrovani i posluju u jednoj od sljedećih oblasti:

1. Vojna/namjenska industrija,
2. Proizvodnja, trgovina ili distribucija alkoholnih pića ili duvanskih proizvoda,
3. Priređivanje igara na sreću (djelatnosti kockanja, kockarnica, kladionica i sl.).

Takođe, aktivnosti predložene od strane MSP u okviru ovog javnog poziva ne smiju da budu aktivnosti koje su finansirane iz drugih izvora.

1. **OCJENA PRIJAVA**
	1. **Formalna prihvatljivost**

Prijave zainteresovanih MSP će prvo biti ocijenjene na osnovu sljedećih uslova:

1. Prihvatljivost MSP (u skladu sa uslovima prihvatljivosti iz tačke 3. ovog javnog poziva),
2. Kompletnost prijave,
3. Blagovremenost prijave.
	1. **Izbor korisnika tehničke podrške**

Izbor korisnika podrške se vrši prema redoslijedu dostavljanja prijava zainteresovanih MSP, uz obavezu ispunjenosti uslova iz tačke 4.1. ovog poziva. Izbor korisnika će se vršiti u skladu sa finansijskim okvirom za ove namjene utvrđenim projektom. Agencija za razvoj preduzeća – Eda zadržava pravo dodatnih zahtjeva za informacijama i dokumentacijom u svrhu provođenja procedure ovog javnog poziva.

1. **PODNOŠENJE PRIJAVA**
	1. **Dokumentacija**

Kako bi se prijavili na ovaj javni poziv, MSP su dužni dostaviti popunjen i potpisan Prilog 1 – Prijavni obrazac.

Pored Priloga 1, MSP su dužna dostaviti i sljedeću dokumentaciju:

* Kopiju aktuelnog izvoda iz sudskog registra,
* Kopiju aktuelnog obavještenja o razvrstavanju prema statističkoj klasifikaciji djelatnosti, izdatog od strane nadležne institucije,
* Prilog 2 – Izjavu o uslovima učešća na javnom pozivu.
	1. **Podnošenje prijava**

Prijave se mogu dostavljati od dana objavljivanja ovog poziva, do realizacije sredstava predviđenih projektom.

* 1. **Način dostavljanja prijava**

Prijave se mogu dostaviti na sljedeći način:

* *E-mailom* na adresu eda@edabl.org pri čemu je potrebno dostaviti elektronske verzije traženih dokumenata sa vidljivim potpisima i pečatima,
* Preporučenom pošiljkom ili lično na adresu Eda - Agencija za razvoj preduzeća, Đure Jakšića 11, 78000 Banja Luka.
	1. **Komunikacija sa Podnosiocima prijava**

Sva MSP će biti obaviještena o rezultatima ovog javnog poziva, pisanim putem, nakon okončanja postupka otvaranja i ocjena prijava. Nakon izbora korisnika tehničke podrške, javni poziv će biti zatvoren izdavanjem obavještenja na web stranici Agencije za razvoj preduzeća - Eda.

Dodatne informacije po ovom javnom pozivu mogu se dobiti u Agenciji za razvoj preduzeća - Eda, Banja Luka, putem navedenih kontakata, gdje je potrebno naglasiti da se upit odnosi na projekat READy.

**Prilog 1 – PRIJAVNI OBRAZAC ZA IZRAŽAVANJE INTERESA ZA PODRŠKU U UVOĐENJU UNAPREĐENJA U OBLASTI ENERGETSKOG MENADŽMENTA**

|  |  |
| --- | --- |
| Naziv poslovnog subjekta:  |  |
| Organizacioni oblik: |  |
| Adresa:  |  |
| Ovlaštena osoba (ime, prezime i kontakt informacije):  |  |
| Sektor:  |  |
| Šifra djelatnosti (prema KD BiH 2010): |  |

Izjavljujem da je navedeno preduzeće zainteresovano za učešće u projektu u okviru kojeg može da dobije podršku u uvođenju senzorske tehnologije i digitalnih rješenja u oblasti energetskog menadžmenta.

**Izjava o statusu privrednog društva**

Izjavljujem da privredno društvo \_\_\_\_\_\_\_\_\_\_\_\_\_\_\_ pripada kategoriji MSP prema definiciji iz ovog Poziva.

**Izjava o saglasnosti**

Dajem saglasnost za objavu rezultata javnog poziva za poslovne subjekte za tehničku podršku u uvođenju inovacija u okviru projekta READy.

Mjesto: \_\_\_\_\_\_\_\_\_\_\_\_\_\_\_, Datum: \_\_\_\_\_\_\_\_\_\_\_\_\_\_\_\_, 2024. godine

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštenog lica: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 2 – IZJAVA O ISPUNJENOSTI USLOVA UČEŠĆA NA JAVNOM POZIVU**

Ja, dole potpisani, kao zastupnik MSP, potvrđujem da:

(1) Su informacije dostavljene u ovoj prijavi istinite i da:

(2) MSP nije ni u jednoj od dole navedenih situacija:

* Pоd stеčајеm ili prеd likvidаciјоm, ili је ušао u оdrеđеni аrаnžmаn sа pоvјеriоcimа, ili је оbustаviо ili оgrаničiо pоslоvnе аktivnоsti, ili је u аnаlоgnој situаciјi kоја proističe iz sličnоg pоstupkа u sklаdu sа rеlеvаntnim zаkоnimа i prоpisimа u Bоsni i Hеrcеgоvini,
* Prеdmеt pоstupаkа zа prоglаšеnjе stеčаја, zа izdаvаnjе nаlоgа zа prisilnu likvidаciјu ili pоstizаnjа spоrаzumа sа pоvјеriоcimа, ili bilо kојеg drugоg sličnоg pоstupkа u sklаdu sа rеlеvаntnim zаkоnimа i prоpisimа u Bоsni i Hеrcеgоvini,
* Osuđеn u sudskоm prеsudоm zа kršеnjе zаkоnа u smislu njеgоvоgа pоslоvnоg pоnаšаnjа u pеriоdu оd 5 (pеt) gоdinа priје dоstаvlјаnjа pоnudе,
* Prоglаšеn krivim zа tеži prоfеsiоnаlni prеkršај оd strаnе nаdlеžnоg sudа u BiH u pеriоdu оd 5 (pеt) gоdinа priје dоstаvlјаnjа pоnudе,
* Niје ispuniо оbаvеzе u vеzi s plаćаnjеm dоprinоsа zа sоciјаlnо оsigurаnjе u sklаdu sа rеlеvаntnim zаkоnskim prоpisimа u Bоsni i Hеrcеgоvini,
* Niје ispuniо оbаvеzе u vеzi sa plаćаnjеm pоrеzа u sklаdu sа rеlеvаntnim zаkоnskim оdrеdbаmа u Bоsni i Hеrcеgоvini;
* Nije izvršio ozbiljnu povredu ugovornih obaveza u drugom postupku nabavke ili dodjele bespovratnih sredstava koji su finansirani iz sredstava Evropske unije ili drugih donatora;
* Nije u situaciji koja dovodi do bilo kojeg oblika sukoba interesa u odnosu na Agenciju za razvoj preduzeća – Eda, Banja Luka;
* Nije u situaciji zabrane zaključivanja ugovora, niti pod embargom ili bilo kakvim ograničenjima Evropske unije ili drugog donatora.

(3) MSP raspolaže potrebnim resursima i profesionalnim kompetencijama koji su neophodni za uspješnu realizaciju aktivnosti koje su navedene u ponudi.

Mjesto: \_\_\_\_\_\_\_\_\_\_\_\_\_\_\_, Datum: \_\_\_\_\_\_\_\_\_\_\_\_\_\_\_\_, 2024. godine

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis ovlaštenog lica: \_\_\_\_\_\_\_\_\_\_\_\_\_\_\_\_\_\_\_\_\_\_\_

1. Prema Smjernicama za aplikante za grant sredstva u Pozivu za Jačanje inovacija i digitalizacije u MSP u BiH /EU4DigitalSME: Podrška EU za digitalizaciju malih i srednjih preduzeća (MSP) u Bosni i Hercegovini (CALL FOR PROJECT PROPOSALS FOR Strengthening Innovation and Digitalisation in SMEs in BiH /EU4DigitalSME: EU support for digitalisation of Small and Medium Size Enterprises (SMEs) in Bosnia and Herzegovina, Guidelines for Grant Applicants, Reference: 18.2232.9-002.00), definicija malih i srednjih preduzeća je sljedeća: MSP se definišu kao preduzeća koja zapošljavaju manje od 250 osoba i koja imaju godišnji promet koji ne premašuje 50 miliona EUR, i/ili ukupno stanje bilansa koje ne premašuje 43 miliona EUR. (SMEs are defined as enterprises which employ fewer than 250 persons and which have an annual turnover not exceeding EUR 50 million, and/ or an annual balance sheet total not exceeding EUR 43 million). [↑](#footnote-ref-1)